ועדת החינוך, התרבות והספורט, כנסת 16, פרוטוקול מספר 438, 2005-04-18 11:00

מל פולישוק-בלוך: בוקר טוב, אני מתכבדת לפתוח את הישיבה.

מל פולישוק-בלוך: בפנינו שתי הצעות חוק שעוסקות בייצוג נוסף לסטודנטים במועצה להשכלה גבוהה.

מל פולישוק-בלוך: הצעה אחת שהוגשה מזמן, פ/1870, ונוספת, פ/2048, שתיהן זהות ומדברות על כך שבמועצה להשכלה גבוהה יהיו שני נציגים לסטודנטים.

מל פולישוק-בלוך: אחד יהיה יושב ראש התאחדות הסטודנטים בישראל והשני יושב ראש ארגון הסטודנטים והאקדמאים בישראל.

מל פולישוק-בלוך: אלה ההצעות שמובאות.

מל פולישוק-בלוך: חבריי הסטודנטים, אני רוצה לומר לכם; זה שאני אישית ומפלגתי יחד עם הסטודנטים מכל האיגודים, את זה אתם יודעים, הוכחנו את זה לא פעם אחת.

מל פולישוק-בלוך: לעניות דעתי, ואני חושבת שכמעט כולכם תסכימו אתי, עדיף לכם שתהיה לכם נציגות אחת גדולה וחזקה ולא תתפצלו לשתי נציגויות שכל אחת תנסה לעשות שריר ולהוכיח שהיא יותר חזקה.

מל פולישוק-בלוך: אנו עדים לבעיה דומה בנציגות המורים.

מל פולישוק-בלוך: יש ארגון המורים העל יסודי והסתדרות המורים ויש מורים שלא יודעים למי הם שייכים, תלמידים לא יודעים למי המורה שלהם שייך, זה גם יוצר בלגאן וגם מחליש את נציגות המורים.

מל פולישוק-בלוך: לגבי הסטודנטים זה יהיה אפילו יותר חמור, לכן אני חושבת שמאוד כדאי שתהיה לכם נציגות אחת חזקה.

מל פולישוק-בלוך: בנוסף, אני מברכת על הרעיון שלסטודנטים יהיו שני נציגים במועצה להשכלה גבוהה, אני תומכת בכך.

מל פולישוק-בלוך: נוכח השינויים שחלו במבני ההשכלה הגבוהה בישראל בעשור האחרון יש חשיבות רבה מאוד שתהיה נציגות לסטודנטים במכללות.

מל פולישוק-בלוך: היום זה לא קורה.

מל פולישוק-בלוך: ודאי שמי שהוא יושב ראש התאחדות הסטודנטים, הוא גם יושב ראש של הסטודנטים במכללות, אך הסטודנטים במכללות לא תמיד מרגישים שמייצגים אותם מכל הלב.

מל פולישוק-בלוך: האפשרות שיהיו שני נציגי סטודנטים במועצה להשכלה גבוהה תיתן את האפשרות לתת ביטוי לכך שיהיה נציג מובהק של המכללות במועצה להשכלה גבוהה, ואני חושבת שזה חשוב.

מל פולישוק-בלוך: גם משיחות שניהלתי אתכם הסכמתם לכל מה שאמרתי, שאם תהיו מאוחדים תהיו יותר חזקים, שצריכה להיות נציגות למכללות ושטוב שיהיו שני נציגים במועצה להשכלה גבוהה.

אליעזר כהן: למה זה לא קרה עד עכשיו?

מל פולישוק-בלוך: לפי היועצת המשפטית, אנו הולכים לפי הסדר הכרונולוגי של הגשת החוקים.

אילנה כהן: בתור נציגה בכלל של עובדים, אין ספק שיחד זה כוח גדול.

אילנה כהן: לא צריך להיות בכלל מכללות או אנשים לא מיוצגים, כי תמיד החיבור יחד נותן את הכוח.

אילנה כהן: אני חושבת שכמה שתהיו יותר מאוחדים, שלכל צד יהיו שני נציגים, זה יהיה מבורך.

אילנה כהן: אז כוחכם יהיה הרבה יותר חזק.

אילנה כהן: זה לא משנה אחד או שניים, צריך לדעת לעבוד יחד.

אילנה כהן: אני מאחלת לכם הצלחה.

ענבל גבריאלי: הצעות חוק גם של אילנה וחבריה לסיעה וגם שלי, של מרינה ושל מצנע מדברות על הוספת נציג אחד, נציג סטודנטים למועצה להשכלה גבוהה.

ענבל גבריאלי: מכיוון שנציג הסטודנטים היחיד שיושב היום במל"ג הוא מהתאחדות הסטודנטים, חבריי ואני סברנו שיהיה נכון והוגן שתהיה נציגות במל"ג למכללות שכרגע ארגון הסטודנטים הוא גוף שמאחד הרבה מכללות, בעיקר לא מתוקצבות.

ענבל גבריאלי: עוד בזמנו של יו"ר הארגון הקודם, זאב סילס, ישבנו עם אסף שגב, יו"ר ההתאחדות ועם זאב, והעלינו רעיון שלפני שהגיתי אותו במלים חשבתי שהוא מאוד יקומם, משום שנעשו ניסיונות עוד בתקופת כהונתו של מי שאסף החליף אותו.

ענבל גבריאלי: למרבה שמחתי, הרעיון הזה התקבל בצורה חיובית.

ענבל גבריאלי: נתנו מסמך עקרונות, נחתם מסמך.

ענבל גבריאלי: יש הצעת חוק שלישית שמדברת על הוספת נציג נוסף, שיבוא גם הוא מקרב ההתאחדות כאילו יש שם פונקציה שממונה על המכללות, אין כזו פונקציה, נכון?

מל פולישוק-בלוך: הצעת החוק הנוספת שאני מכירה אותה מדברת על כך שיהיו שני נציגים שימונו מטעם ההתאחדות, שאחד יהיה מהמכללות ואחד יהיה מהאוניברסיטאות.

מל פולישוק-בלוך: לא מוסווה.

ענבל גבריאלי: הצעת החוק השלישית נוקטת בלשון של נציג מכללות בהתאחדות, פונקציה שעדיין לא קיימת בהתאחדות.

ענבל גבריאלי: לכן זה לא נכון להביא כרגע את ההצעה לאור גוף מאוחד אחד גדול, כי הגוף לא מאוחד עדיין.

ענבל גבריאלי: העמידו כל מיני מכשולים בדרך לקדם את הצעות החוק.

ענבל גבריאלי: לשמחתי וגם גל ואסף, ניסינו לדלג מעל המכשלות האלה.

ענבל גבריאלי: ועדיין מספיק חודשים עברו ולא קרה הרבה.

ענבל גבריאלי: רק קיומו של הדיון הזה הניע את הגלגלים יותר מהר.

ענבל גבריאלי: אני רוצה לברך את גל ואסף, גם אוהד היה מעורב, עכשיו זו הזדמנות פז, עכשיו שני הארגונים קרובים יותר להתאחד לגוף אחד גדול, לא צריך להסביר למה זה טוב.

ענבל גבריאלי: טוב שיהיה גוף אחד גדול, חזק ומשפיע.

ענבל גבריאלי: אני מדברת כרגע לאחר שיחה שהיתה לי עם גל, אסף ואוהד.

ענבל גבריאלי: זה בהסכמה של הארגון וההתאחדות, אני מבקשת שניתן ארכה, הם אומרים שבתוך שבועיים הם יוכלו להגיע הנה עם משהו שעל בסיסו נוכל להגיש את ההצעה המתוקנת או לשנות את הנוסח הזה לנוסח מתוקן, שהנוסח המתוקן אומר שהנציג הנוסף במועצה להשכלה גבוהה יהיה סגן יו"ר ההתאחדות, והוא יגיע ממכללה מתוקצבת.

ענבל גבריאלי: מעבר לפוליטיקה פנימית של ההתאחדות של אוניברסיטאות מול מכללות פרטיות מול מכללות מתוקצבות, יש הגיון מבחינת רצוננו בטובת האקדמיה, בטובת המוסדות להשכלה גבוהה במדינת ישראל, יש הגיון מאוד גדול לתת את העדיפות, מעין העדפה מתקנת למכללות המתוקצבות, מול הלא מתוקצבות.

ענבל גבריאלי: אני למשל למדתי במכללה פרטית, אוהד לומד במכללה פרטית, אסף באוניברסיטה וגל במכללה מתוקצבת.

ענבל גבריאלי: מה שמשותף לכולנו, זה שכשנכנסנו למוסדות האלה, או לפחות זה נכון למי שנכנס ללמוד בהם היום, ידענו לאן אנו הולכים ומה נקבל בסוף.

ענבל גבריאלי: לי יש תואר, אוהד יקבל תואר, ודאי שאסף יקבל תואר, לגבי המכללות המתוקצבות באופן שלי הוא לא נראה הגיוני, המל"ג מערים המון קשיים בנושא הכרה בתארים.

ענבל גבריאלי: זה עיקר הבעיה כרגע, וזה מה שאנו צריכים לתת את דעתנו עליו.

ענבל גבריאלי: לא שאני אומרת ששכר הלימוד הוא פחות חשוב, שישלמו גם 50,000, 60,000 או 100,000 לשנה.

מל פולישוק-בלוך: אני מתכננת ישיבה על נושא המכללות מייד אחרי פסח.

מל פולישוק-בלוך: תהיה ישיבה מייד אחרי פסח בנושא מכללות על ההיבטים השונים.

מל פולישוק-בלוך: אני רואה בזה דבר מאוד חשוב מבחינת מעמד, רמה, שכר.

מל פולישוק-בלוך: נגענו בזה כמה ישיבות, אך נעשה ישיבה ספציפית על המכללות.

מל פולישוק-בלוך: בואו נתמקד כרגע על הנציגות.

אליעזר כהן: אני בעד כולכם, בזה שהגופים צריכים ללכת יחד.

אליעזר כהן: אני בעד אישור החוק כמו שהוא, כי גם ההתאחדות וגם הארגון צריכים לעבוד יחד.

אליעזר כהן: אני בעד אישור החוק ואם אפשר עוד הבוקר.

אליעזר כהן: אני ממלא מקומו של ח"כ אורי אריאל כחבר הוועדה, אך כשגייסו אותי ושמעתי במה מדובר, באתי, אני בעד שנדון בחוק ונאשר אותו.

אסף שגב: אנו בהתאחדות הסטודנטים לפני מספר חודשים קיבלנו החלטה אסטרטגית משמעותית – ללכת לקראת איחוד וחבירה עם ארגון הסטודנטים כדי שארגון גג אחד ייצג את הסטודנטים.

אסף שגב: זה לטובת הסטודנטים.

אסף שגב: בתהליך זה ההתאחדות, כשהולכים לאיחוד כל צד צריך להתקדם ולהגיע לפשרה.

אסף שגב: ההתאחדות והארגון עשו צעדים, וחשוב לנו שהצעת החוק כפי שתובא תהיה מהגוף המשותף, כי ברגע שיהיה פה נציג ופה נציג, זה יגרום להנמיך את המוטיבציה לאיחוד.

אסף שגב: לכן ההצעות של חברת הכנסת גבריאלי ושל יו"ר הוועדה לתת לנו ארכה כדי להגיע להבנות משמעותיות בינינו, ואז להגיע לוועדה וכאן ולהציג את ההצעה המשותפת, יגרום לשני הגופים למוטיבציה גדולה לסיים את הדברים מהר, והאיחוד הזה יקרה בפועל.

אסף שגב: אני רוצה להודות ליו"ר הוועדה, לחה"כ ענבל גבריאלי ולגל דאי שבאומץ רב מוביל את האיחוד הזה, שנלך אליו יחד ושנוכל בפגישה הבאה שתהיה פה בפרק זמן קצר להגיע לעקרונות מוסכמים.

אסף שגב: אנו הולכים לקחת יועץ ארגוני, ואתו ועם צוותים משני הגופים אנו אמורים להוציא לפועל את האיחוד.

מל פולישוק-בלוך: כל סטודנט, כשהוא נכנס למכללה או לאוניברסיטה, חייב להצטרף לנציגות?

אסף שגב: זה וולנטרי.

מל פולישוק-בלוך: לסטודנט חדש נותנים לו אפשרות לבחור?

אסף שגב: אם, למשל, הוא חבר במכללות ששייכות להתאחדות הסטודנטים, למשל, הוא לא יכול לבחור, אם הוא קיים בארגון.

אסף שגב: יש לו אפשרות אם להיות חבר או לא.

אסף שגב: זה הולך לפי המוסד.

אסף שגב: במליאה של התאחדות הסטודנטים יושבים כל יושבי הראש שחברים בהתאחדות על קרי האוניברסיטאות ומכללות מתוקצבות ולא מתוקצבות, בארגון יושבים במליאה מכללות מתוקצבות, וברגע שאתה חבר בגוף שיושב במליאה כלשהי, באופן אוטומטי אתה שייך או מיוצג על ידי ארגון הגג שהוא חבר בו.

ענבל גבריאלי: כרגע האגודה חברה בהתאחדות.

ענבל גבריאלי: יכול היו"ר בכפוף לתקנון הפנימי של האגודה עצמה, החליט שהם פורשים מההתאחדות והם רוצים לעבור.

ענבל גבריאלי: זה משהו פנימי של האגודה של אותו מוסד.

מל פולישוק-בלוך: כלומר האגודה באותו מוסד מחליטה לאיזה ארגון היא רוצה להיות שייכת.

מל פולישוק-בלוך: כמה יש בהתאחדות?

אסף שגב: שלושים מוסדות, חמש אוניברסיטאות, שש מכללות לא מתוקצבות ועוד כ-20 מכללות מתוקצבות.

אסף שגב: סך הכל זה יוצא 150,000 סטודנטים.

אסף שגב: כל היתר בארגון.

גל דאי: נמצאת פה נציגות מדגמית מארגון הסטודנטים.

גל דאי: למה אנו רוצים את הנציג במועצה להשכלה גבוהה?

גל דאי: אסביר את זה בתור סטודנט שלומד במכללת עמק יזרעאל.

גל דאי: במועצה להשכלה גבוהה יושבים 25 נציגים שרובם נציגי אוניברסיטאות.

גל דאי: כדי לאשר תארים, לפתוח חוגים חדשים, צריך אישור של המועצה להשכלה גבוהה.

גל דאי: אוניברסיטאות נקלעות לקשיים.

גל דאי: לאשר תארים למכללות ולתת כוח למכללות, יש אינטרס ברור לאוניברסיטאות כנראה לא לעשות את זה.

גל דאי: אני יודע שאני לומד היום תואר בתקשורת, אני יוצא החוצה עם תואר במדעי החברה.

גל דאי: בשנות ה-90' החליטה המועצה להשכלה גבוהה לפתוח את דלתות האקדמיה לכל הצעירים שוחרי הידע במדינת ישראל, כך זה כתוב גם בחוקים של המל"ג.

גל דאי: מאותו זמן שאמרו שרוצים שוויון הזדמנויות לכלל הצעירים שמעונינים להיכנס לאקדמיה ועד היום, השוויון הזה לא מתבטא בשטח.

גל דאי: תארים בהנדסה שרק היום החליטו שאפשר לאחד ביניהם, תארים בתקשורת, בכל מקום אחר, יש בעיה חריפה בעניין הזה.

גל דאי: יש מגמה מאוד ברורה של המל"ג לחסום תארים, התפתחות של מכללות.

גל דאי: מי שנפגע הם אותם סטודנטים שרצו לפתוח בפניהם את הדלתות האקדמיות ולהתקדם במסלול המודרני והקפיטליסטי.

גל דאי: משם ועד היום הגענו למצב שאנו חייבים את הנציג הזה וכולם מבינים את זה.

גל דאי: לפני שמונה שנים קם ארגון הסטודנטים בישראל מתוך סיבה – בהתאחדות הסטודנטים לא קיבלו את המענה.

גל דאי: הנציג במל"ג לא דחף את אותם הדברים שהיו צריכים לדחוף, לא קיבלו ייצוג ראוי בהתאחדות, לא קיבלו מנדטים ראויים, שילמו יותר דמי חבר, המון דברים גרמו לאנשים להקים את ארגון הסטודנטים בישראל.

גל דאי: הארגון הזה עד היום מייצג נאמנה את כל הסטודנטים במכללות גם ללא הנציג במל"ג, הצליח לעשות המון פרויקטים שחלקם מוזכרים פה, בג"צים שקידמנו, מייצגים עד הסטודנט האחרון.

גל דאי: השאיפה שלנו היתה להשיג את הנציג הזה למכללות.

גל דאי: מי שצריך את זה זה הנשיאים וההנהלות במכללות עצמן שיודעים שהם כבולים לפתוח תארים.

גל דאי: מבחינתנו החלטנו שאנו רוצים להשיג את הנציג במל"ג בכל מחיר.

גל דאי: לא היה לנו אכפת להתאחד עם התאחדות הסטודנטים, אך לא בכל מחיר, כי אנו לא רוצים לחזור שמונה שנים אחורה.

גל דאי: אנו לא רוצים לומר עוד חמש שנים: האיחוד הזה היה טעות.

מל פולישוק-בלוך: מה שורש המחלוקת?

גל דאי: לא הגענו אליה.

גל דאי: העברנו את מסמך העקרונות לשני הארגונים.

גל דאי: ארגון הסטודנטים החליט כן לקבלו, מאז הוחלט להקים צוות משא ומתן.

גל דאי: צוות המשא ומתן ששמנו שם יועץ ואת עורך הדין והיועץ המשפטי של ארגון הסטודנטים, גם ההתאחדות שמו נציגים מטעמם ואת העו"ד, המו"מ הזה היה חד צדדי, כלומר הארגון היה פעיל בעניין הזה ומההתאחדות לא היתה פעילות יתרה.

גל דאי: אנו מכירים את המצב, היינו מאוחדים לטובת המאבק הזה.

גל דאי: היתה תקופה לא קלה, היינו עסוקים בדברים אחרים.

גל דאי: לי ולאסף היתה היכרות מעבר, ואנו יודעים שיש לנו נכונות לאיחוד הזה.

גל דאי: אך אני ואסף יכולים לסיים תפקיד.

גל דאי: האיחוד הזה הוא עניין היסטורי.

גל דאי: ליצור את האיחוד הזה בצורה הטובה ביותר, אנו צריכים לרדת עד הפרטים הקטנים.

גל דאי: כדי לעשות זאת הקמנו את צוות המשא ומתן.

גל דאי: אנו עומדים היום בפני הצעת חוק.

גל דאי: מבחינתנו אנו אמורים לעשות את האיחוד הזה בצורה הטובה ביותר, ולא בכל מחיר – לא לחזור אחורה.

גל דאי: יש לנו עקרונות ברורים.

גל דאי: מסמך העקרונות הוא לא חוזה.

גל דאי: ברגע שנעשה את האיחוד הזה, הכל יכול להשתנות, אנו יכולים לחזור כמה שנים אחורה.

גל דאי: אנו רוצים לעשות את האיחוד בפיקוח של חברי הכנסת, של ועדת החינוך, כולם יכולים להעיד שכל ישיבת מליאה אני פותח בנושא האיחוד ומסביר איפה אנו עומדים.

גל דאי: כי זה אחד הדברים החשובים שאנו רואים, לאחד את כל הסטודנטים לגוף אחד, שיהיה ראש אחד שיוביל את כולם, לשנות מהלכים במדינה, להרים את הדגל החברתי ועוד דברים זה הדבר הכי נכון לעשות, אך לא בכל מחיר.

גל דאי: אם נפגעים אנשים בדרך, אם יישארו מכללות מקופחות, אנו לא נעשה את האיחוד.

גל דאי: אם לא נרגיש בטוחים במהלך הזה, לא נעשה אותו.

גל דאי: יש לנו עקרונות ברורים.

גל דאי: מבחינתנו בשבועיים האלה בכפוף לעקרונות ולמסמך העקרונות שנחתם על ידי ההתאחדות, נעשה את האיחוד.

גל דאי: ברגע שנראה אחד לאחד שאנו מספיק בטוחים ללכת לאיחוד הזה, הוא יתרחש, ותעלה הצעת החוק הזו בחזרה.

גל דאי: אם לא, אני מבקש מהאנשים שיושבים פה היום להיות מספיק ערניים ולא לומר: איחוד ואידיאולוגיה בכל מחיר, כי כותרות זה יפה, אך השורה התחתונה – יש אנשים שנפגעים.

גל דאי: אם האנשים האלה ימשיכו להיפגע, לא נלך לאיחוד.

אילנה כהן: אבל אתה אומר ששכניכם מסכימים לעקרונות.

אילנה כהן: 100% לא תקבל בכל מקרה.

אילנה כהן: תסתכלו קדימה.

אילנה כהן: לחשוב חיובי.

אסף שגב: אני מקווה שתהיה חשיבה חיובית.

אסף שגב: ההתאחדות מעונינת ללכת בכל הנחישות לכיוון האיחוד.

אסף שגב: בשביל זה ההתאחדות צריכה ללכת לפשרות, ויש לה הרבה מה להתפשר.

אסף שגב: היא גוף גדול, וההתאחדות מוכנה לעשות זאת, אני בטוח שגם הצד השני מוכן ללכת לפשרות.

אסף שגב: אם ננסה לתקוע את האיחוד, אפשר למצוא אלף סיבות.

אסף שגב: המטרה היא ללכת לאיחוד הזה, אין לי ספק שנלך לאיחוד הזה, זה לפחות כוונתה של ההתאחדות.

אליעזר כהן: זו כוונתם של חברי הכנסת.

אוהד אלוני: אני רוצה להסכים עם מה שאילנה אמרה, חשוב שתהיה נציגות לכולם.

אוהד אלוני: לכן גם האיחוד הזה הוא צעד אסטרטגי שיכול לקדם את ציבור הסטודנטים בישראל.

אוהד אלוני: בנוגע לנושא של נציגות לכולם, יש בעיה עם הנושא של נציג נוסף מהמכללות המתוקצבות.

אוהד אלוני: כסטודנט לכלכלה אני מאמין בכוחות השוק.

מל פולישוק-בלוך: זה צריך להיות נציג מהמכללות, נקודה.

אוהד אלוני: כסטודנט לכלכלה אני מאמין בכוחות השוק.

אוהד אלוני: לאחר שיהיה האיחוד יהיה גוף אחד מאוחד שבו ששים מוסדות בהם חמש אוניברסיטאות, שש מוסדות לא מתוקצבים, ויתר המוסדות יהיו מתוקצבים.

אוהד אלוני: אם בגוף המאוחד המצב היחיד שבו יהיה נציג במל"ג ממוסד לא מתוקצב, זה רק בגלל כוחות השוק, שכל נציגי המוסדות המתוקצבים יאמרו: את הבחור הזה אנו רוצים כנציג שלנו, לכן אני חושב שהנושא של נציג מוסד לא מתוקצב יוצר אנטיגוניזם, בעייתיות ויקשה על האיחוד.

אוהד אלוני: אמרתי ואומר שוב – אפשרי שייקבע שהנציג שייבחר, כשלכל מוסד יהיה קול אחד, כלומר ששה מוסדות לא מתוקצבים מול כמעט חמישים מוסדות מתוקצבים, אין ספק שהכף נוטה לכיוון המוסדות המתוקצבים.

אוהד אלוני: לגבי המשא ומתן; לא פשוט לבנות גוף שמאגד ששים מוסדות.

אוהד אלוני: לצערי, עד עכשיו חשבו: מה אני מקבל?

אוהד אלוני: מה יוצא לי?

אוהד אלוני: לא הלכו לכיוונים הנכונים.

אוהד אלוני: לכן ההחלטה שקיבלנו אתמול בהתאחדות אומרת: אנו נקים עם ארגון הסטודנטים צוות שיחליט על מבנה ארגוני לארגון שיוכל להתנהל עם ששים נציגים, ובהתאם לזה נראה כיצד משתלבים כל בעלי התפקידים מהארגון ומההתאחדות במתכונת שהגוף הזה יוכל להתקיים גם בעוד כמה שנים.

ענבל גבריאלי: אנו מקדימים את המאוחר.

ענבל גבריאלי: ועדת החינוך נותנת לכם ארכה, יש מסמך חתום שמדבר על הנציג הנוסף שיגיע ממכללה מתוקצבת.

ענבל גבריאלי: אנו נצטרך לדון פה וכחברי כנסת לאשר הצעת חוק שמדברת על זה.

ענבל גבריאלי: נראה לי שזה לדיון הבא.

גל דאי: השבועיים האלה נורא מלחיצים, מאוד מורכב לעשות את האיחוד הזה בין שני הארגונים.

גל דאי: נעשה מרתונים לטובת העניין, אך חשוב לי לפתוח ערוץ תקשורת חיובי עם ועדת החינוך, שאם אנו צריכים עוד מספר ימים, כי אני מאמין שזה לא יהיה פשוט, במיוחד אם אנו מעלים פה כל מיני דברים, מכללה מתוקצבת או לא מתוקצבת.

גל דאי: כרגע יש הסכם ברור שארגון הסטודנטים, אם הוא נכנס להתאחדות הסטודנטים, צריכה להיות פה אפליה מתקנת.

אילנה כהן: אין ספק שמלי, אם תצטרכו יום יומיים, תיתן.

אילנה כהן: אך מגיע הרגע שמכריעים.

מל פולישוק-בלוך: אני מצטרפת לברכות, אנו מריחים את השינוי באוויר, את החזון המשותף יחד.

מל פולישוק-בלוך: אפשרות אחת היא שנקבע מועד ל-8 במאי או ל-16 במאי.

אסף שגב: אנו חוזרים מפולין ב-8 במאי.

מל פולישוק-בלוך: אז 16 במאי תהיה הישיבה הראשונה שלנו בחזרתנו מהפגרה.

מל פולישוק-בלוך: אני מקווה שעד אז תגיעו להסכמות.

מל פולישוק-בלוך: אם אתם צריכים מי מאתנו – אני אישית, ענבל, אילנה כדי שיעזור לכם לבוא לפגישה שיכולה לקדם, אשמח לעמוד לרשותכם.

מל פולישוק-בלוך: ניפגש ב-16 בחודש.

מל פולישוק-בלוך: אנו נעביר חוק, כי אנו רוצים שיהיה יותר ייצוג לסטודנטים.

מל פולישוק-בלוך: אני אישית מאוד רוצה שתהיה נציגות לסטודנטים מהמכללות.

מל פולישוק-בלוך: אני לא מקבלת את החלוקה של מכללות מתוקצבות או לא מתוקצבות.

מל פולישוק-בלוך: בעיניי כל סטודנט במכללה הוא חשוב ואיכותי באותה מידה, ואני רוצה שיהיה להם אותו יחס.

גל דאי: הנציג שקיים עכשיו הוא נציג בכלל, לא ספציפית.

מל פולישוק-בלוך: אני לא רוצה לעשות את ההבחנה בין סוגים שונים של סטודנטים מבחינת מתוקצב או לא מתוקצב, כל הסטודנטים צריכים ייצוג.

מל פולישוק-בלוך: כן צריך שיהיה ייצוג לסטודנטים במכללות כי מספרם גדול מאוד, לא יכול להיות שלא יהיה להם ייצוג.

מל פולישוק-בלוך: יש להם בעיות שהם צריכים לקבל מענה.

מל פולישוק-בלוך: אני רוצה להגיב על דבריך, גל; לצורך הגילוי הנאות, אני סיימתי את עריכת הדין במרכז הבינתחומי.

מל פולישוק-בלוך: אני הייתי המחזור השני.

מל פולישוק-בלוך: אני יודעת מה הפירוש שלא מקבלים הכרה או תואר אקדמאי.

מל פולישוק-בלוך: עברנו מכשלות בעניין הזה.

מל פולישוק-בלוך: יחד עם זאת אני רוצה גם להגן על אנשי המל"ג.

מל פולישוק-בלוך: בהחלט צריך להקים את הסחף בהקמת עוד ועוד מוסדות חדשים.

מל פולישוק-בלוך: צריך לשמור על הרמה האקדמית.

מל פולישוק-בלוך: אני בעד המכללות, בעד נגישות במיוחד בפריפריה, אבל מישהו צריך לשמור על הרמה האקדמית, וזה תפקיד המל"ג.

מל פולישוק-בלוך: הוא לא צריך לשמור על הרמה האקדמית בעיניים של גילדה, אך הוא כן צריך לשמור שיתקיימו כל התנאים הבסיסיים לפתיחת מוסד להשכלה גבוהה.

מל פולישוק-בלוך: לא הכל נעשה מרוע לב.

מל פולישוק-בלוך: יש גם דברים ענייניים.

מל פולישוק-בלוך: אנו נקדם את זה.

מל פולישוק-בלוך: תודה רבה, הישיבה נעולה.